Temeljem Odluke Skupštine broj 2940/24 od 10. listopada 2024. godine i Odluke Uprave broj: 2946/24 od 11. listopada 2024. godine, KOMUNALAC d.o.o. objavljuje

# **JAVNI NATJEČAJ**

**za prodaju zemljišta usmenim nadmetanjem u vlasništvu KOMUNALCA d.o.o.**

1. Predmet ponude je prodaja dva zemljišta u vlasništvu društva KOMUNALAC d.o.o, Mosna ulica 15, Koprivnica, OIB: 41412434130, na području k.o. Koprivnica:

|  |  |  |  |  |
| --- | --- | --- | --- | --- |
| **k.č.br.** | **kultura** | **površina** | **zk.ul.br.** | **k.o.** |
| 7858/2 | livada | 3131 m2 | 14990 | Koprivnica |
| 7863/4 | livada | 3469 m2 | 1160 | Koprivnica |
|  | **UKUPNO** | **6600m2** |  |  |

Predmet ponude su dva zemljište iz točke 1.

Zainteresirani ponuditelj daje jedinstvenu ponudu za dva zemljišta, odnosno cijelu površinu zemljišta.

1. Zemljišta iz točke 1. ovog Javnog natječaja se prodaju u postupku usmenog javnog nadmetanja koje se će održati **21. listopada 2024. u 9.00 sati.**
2. Preduvjet sudjelovanju u postupku usmenog javnog nadmetanja, **obvezna je prijava namjere sudjelovanja u usmenom javnom nadmetanju** koja se daje **do 18. listopada 2024. godine do 15:00 sati** dostavom na adresu sjedišta društva pisane namjere uz popratnu dokumentaciju kako je navedena u točki 6. ovog Javnog natječaja putem preporučene pošiljke ili dostavom na adresu sjedišta društva Mosna ulica 15, Koprivnica, I. kat, ured tajnice Uprave.
3. Početna **prodajna** cijena za poljoprivredno zemljište iz točke 1. iznosi:

- **35,00 eur/m2** odnosno **231.000,00 eura** za oba dva zemljišta iz točke 1.

Ponuda se daje **za oba dva zemljišta od strane jednog ponuditelja** u eurima po m2 ili u eurima ukupno **za oba dva zemljišta** iz točke 1. pri čemu zainteresirani ponuditelj mora napomenuti daje li ponudu u eur/m2 ili u eurima ukupno za oba dva zemljišta iz točke 1.ovog Javnog natječaja.

Porez na promet nekretnine ili PDV (u slučaju da je prodaja oporeziva PDV-om) snosi kupac.

1. U **početnoj** prodajnoj cijeni iz točke 4. Javnog natječaja je sadržana ukupna vrijednost za oba dva zemljišta. **Zemljišta se kupuju po načelu „viđeno-kupljeno“, što isključuje naknadne prigovore kupca na materijalne i pravne nedostatke.** Zemljišta se kupuju prema zemljišno knjižnom, katastarskom stanju i sukladno važećoj prostorno planskoj dokumentaciji, na dan održavanja javnog nadmetanja.
2. Zainteresirani ponuditelji mogu biti fizičke i pravne osobe koje prema pozitivno-pravnim propisima Republike Hrvatske koji mogu biti stjecatelji nekretnina. Zainteresirani ponuditelji da bi mogli sudjelovati u usmenom javnom nadmetanju moraju **do dana 18**. **listopada 2024. godine do 15:00 sati** prijaviti pisanim putem na adresu: Komunalac d.o.o., Mosna ulica 15, 48 000 Koprivnica uz naznaku „ZA PRODAJU ZEMLJIŠTA“ namjeru sudjelovanja u usmenom javnom nadmetanju i uz prijavu obvezno priložiti sljedeću dokumentaciju:

* dokaz o plaćenoj jamčevini,
* broj telefona/mobitela i podatak o adresi elektroničke pošte zainteresiranog ponuditelja,
* **za fizičke osobe:** presliku osobne iskaznice ili drugi identifikacijski dokument iz kojeg su vidljivi osobni podaci ime i prezime zainteresiranog ponuditelja, njegov OIB i prebivalište,
* **za pravne osobe:** preslika izvatka iz sudskog ili drugog registra u kojem je pravna osoba registrirana i iz kojeg je vidljiv podatak naziva pravne osobe, OIB i registarski (matični) broj pravne osobe, sjedište te osobe ovlaštene za zastupanje pravne osobe.

Ukoliko zainteresirani ponuditelj neće osobno sudjelovati u postupku javnog nadmetanja ili neće sudjelovati osoba ovlaštena za zastupanje pravne osobe, zainteresirani ponuditelj **može** prilikom prijave namjere sudjelovanja u usmenom javnom nadmetanju dostaviti i punomoć ovjerenu od strane ovlaštenog javnog bilježnika, a punomoć **mora** biti dostavljena Komisiji za provedbu prodaje zemljišta najkasnije do početka usmenog javnog nadmetanja.

1. Zainteresirani ponuditelj mora uplatiti jamčevinu za pristup usmenom javnom nadmetanju u **iznosu od 4.620,00 eura,** a uplaćuje se na račun KOMUNALCA d.o.o., IBAN HR5623860021100508591, poziv na broj 1220301. Uplaćena jamčevina mora biti vidljiva na računu KOMUNALCA d.o.o. najkasnije 1 sat prije održavanja usmenog javnog nadmetanja.

Zainteresiranom ponuditelju koji ponudi najveću cijenu iznad početne cijene za kupnju nekretnine iz točke 1. ovog Javnog natječaja uplaćeni iznos jamčevine biti će uključen u kupoprodajnu cijenu, a ostalima se jamčevina vraća u roku od 8 (osam) dana od dana provedenog usmenog javnog nadmetanja.

1. Usmeno javno nadmetanje započeti će **21. listopada 2024. (ponedjeljak) u 9.00 sati.** Prije provođenja usmenog javnog nadmetanja provjerit će se jesu li prisutne osobe uredno prijavile namjeru sudjelovanja u usmenom javnom nadmetanju.

Za potrebu provjere jesu li prisutne osobe uredno prijavile namjeru sudjelovanja u usmenom javnom nadmetanju odnosno jesu li prisutne osobe njihovi ovlašteni predstavnici, komisija za provođenje prodaje zemljišta će zatražiti prisutne osobe da predoče osobnu iskaznicu ili drugi identifikacijski dokument, ovlaštenje za zastupanje, punomoć ovjerenu od ovlaštenog javnog bilježnika ili drugi dokument kako bi utvrdio da može valjano sudjelovati u daljnjem postupku.

U slučaju da prisutne osobe nisu osobe koje su uredno prijavile namjeru sudjelovanja u usmenom javnom nadmetanju ili njihovi predstavnici, takve osobe će se udaljiti sa mjesta provođenja usmenog javnog nadmetanja i neće moći sudjelovati u daljnjem postupku usmenog javnog nadmetanja.

1. Usmeno javno nadmetanje će se provesti i u slučaju zaprimanja samo jedne prijave namjere sudjelovanja u usmenom javnom nadmetanju.
2. Najpovoljnijom ponudom smatrat će se usmena ponuda s najvećom ponuđenom cijenom iznad početne cijene iz točke 4. ovog Javnog natječaja.

Usmeno javno nadmetanje trajat će do postizanja najveće ponuđene cijene od strane jednog zainteresiranog ponuditelja.

1. O rezultatima odabira najpovoljnijeg ponuditelja, ponuditelji će službeno biti obaviješteni u roku od 8 dana na adresu navedenu u prijavi namjere sudjelovanja u usmenom javnom nadmetanju, a obavijest s podacima o najpovoljnijem ponuditelj biti će objavljena putem mrežne stranice Komunalca ([www.komunalac-kc.hr](http://www.komunalac-kc.hr)).
2. Ugovor o kupoprodaji nekretnina iz točke 1. ovog Javnog natječaja sklopit će se s najpovoljnijim ponuditeljem u roku od 15 dana od dana održavanja usmenog javnog nadmetanja. Troškove sklapanja ugovora i ovjere kod javnog bilježnika snosi kupac.
3. Rok plaćanja pune kupoprodajne cijene i eventualnih troškova postupka regulira se ugovorom o kupoprodaji nekretnine iz točka 12. Javnog natječaja, a isti ne može iznositi više od 30 dana od dana sklapanja kupoprodajnog ugovora. Prodavatelj izdaje tabularnu izjavu u roku od 2 radna dana od dana potpune isplate kupoprodajne cijene, osim ako se ugovor o kupoprodaji sklapa istodobno s isplatom kupoprodajne cijene pri čemu se tabularna izjava izdaje odmah kod sklapanja ugovora o kupoprodaji nekretnine. Ugovoreni rok plaćanja pune kupoprodajne cijene je bitni sastojak ugovora o kupoprodaji nekretnine i u slučaju povrede ugovorenog roka plaćanja, prodavatelj ima pravo zadržati uplaćenu jamčevinu iz točke 7. Javnog natječaja.
4. U slučaju odustanka prvog najpovoljnijeg ponuditelja, najboljim ponuditeljem smatrat će se sljedeći ponuditelj koji je ponudio najvišu cijenu, uz uvjet da prihvati najvišu ponuđenu cijenu prvog ponuditelja. Najbolji ponuditelj koji odustane od ponude gubi pravo na povrat jamčevine.
5. **KOMUNALAC d.o.o. KOPRIVNICA ZADRŽAVA PRAVO NE ODABRATI NITI JEDNOG ZAINTERESIRANOG KUPCA AKO NIJE U SKLADU SA SVRHOM KOJA SE ŽELI POSTIĆI OVOM PRODAJOM ZEMLJIŠTA, TE U TAKVOM SLUČAJU NEMA NIKAKVE OBVEZE PREMA ZAINTERESIRANIM KUPCIMA, OSIM VRAĆANJA UPLAĆENE JAMČEVINE.**
6. Dodatne informacije mogu se dobiti u KOMUNALAC d.o.o., Mosna ulica 15, 48000 Koprivnica, tel: 099/255-0105, e-mail: [info@komunalac-kc.hr](mailto:info@komunalac-kc.hr), osoba za kontakt: Narcis Dergez. Zemljište se može pogledati u razdoblju od **14. listopada 2024. do 18. listopada 2024**., u radno vrijeme od 8:00 do 14:00 sati uz prethodni dogovor na broj telefona 099/255-0105 (kontakt osoba g. Narcis Dergez).
7. Javni natječaj se objavljuje na mrežnoj stranici Komunalca – [www.komunalac-kc.hr](http://www.komunalac-kc.hr), na mrežnoj stranici Grada Koprivnice [www.koprivnica.hr](http://www.koprivnica.hr), te u tjedniku „Podravski list“.

KOMUNALAC d.o.o. Koprivnica